Заўсёды душэўным і кранальным атрымліваецца ў Лядзенскай школе вечар сустрэчы з выпускнікамі. Сюды прыязджаюць, зазначае Ірына Змачынская, цэлымі сем’ямі. І ўжо не толькі з дзецьмі, а і з унукамі. Каб тыя, народжаныя не ў вёсцы, паглядзелі на школу сваіх бабуль і дзядуляў. Ірына Мікалаеўна ўсіх сустракае ў фае, а то і на ганку, каб бачыць, з якімі вачыма людзі прыходзяць.